jkorsvik/nowiki_second_scrape_merged huggingface dataset:
Osborne (datamaskin)

Osborne betegner flere datamaskiner fra Osborne Computer Corp. i 1980-årene. Førsteutgaven, Osborne 1, ble utviklet av forfatteren og forlagsmannen Adam Osborne (1939-2003) og Lee Felsenstein. Den ble lansert i september 1981 og hadde spesifikasjoner omtrent som den samtidige IBM PC, men var basert på en annen prosessor og var ikke IBM-kompatibel. Med en pris på 1795 dollar var den imidlertid langt billigere enn denne, desto mer fordi programvare som tekstbehandler og regneark var inkludert i prisen. Derfor solgte den svært bra, ikke minst i Norge. Flere nye modeller ble lansert utover i 1980-årene - deriblant den norskproduserte Osborne Junior.
Selskapet var for sent ute med å lage IBM-kompatible PC-er, som etter hvert fikk masseutbredelse pga. prisfall og stort utvalg av programvare og tilleggsutstyr. Dette førte til salgssvikt og konkurs. Senere er flere PC-er solgt under Osborne-navnet.
Carl Sigurd Winther

Carl Sigurd Winther (født 6. oktober 1887 i Fredrikshald, død 22. desember 1962) var en norsk forretningsmann og Høyre-politiker.


== Personlige liv og karriere ==
Winther ble født i Fredrikshald som sønn av forretningsmannen Christian Winther (1859–1939) og Anna Høstgaard (1859–1931). 
Han tok middelskoleeksamen i 1903, og hadde også underoffiserutdannelse ved 1. brigade som Kvartermester (1910). Han startet sin karriere i farens rammeverksted som han også tok over i 1918.Carl Sigurd Winther døde i desember 1962 og er gravlagt i Sarpsborg.


== Politikeren ==
Carl Winther var medlem av byrådet i Sarpsborg fra 1922, og medlem av formannskapet fra 1925. Fra 1923 til 1931 ledet han Høyres lokallag. Han var vararepresentant til Stortinget for Halden, Sarpsborg, Fredrikstad, Moss, Drøbak i perioden 1937–1945, og møtte fast for Robert Rafn i 1938 og 1939.


== Organisasjonsmannen ==
Winther var styremedlem i Sarpsborg Haandverks- og Industriforening fra 1916 til 1928, Norges Gymnastikk- og Turnforbund fra 1922 til 1925 og Østfold Distriktslag for Idrett  fra 1923 til 1946 hvor han også var styrets formann i perioden 1928 til 1933. Han var også formann i Turn- og idrettslaget National i Sarpsborg i 1946.


== Motstandsmannen ==
Winther meldte seg som frivillig sersjant den 10. april 1940. Han ble internert sammen med Infanteriregiment nr. 1 i Sverige frem til 22. juli samme år. Fra høsten 1940 var han gruppeleder i Hjemmefronten og virket i hjemmefronten nesten hele krigen. På grunn av opprullinger i distriktet mot slutten av krigen ble han beordret til Sverige den 29. januar 1945.


== Referanser ==


== Eksterne lenker ==
(no) Carl Sigurd Winther hos Norsk senter for forskningsdata
Mevlüt Çavuşoğlu

Mevlüt Çavuşoğlu (født 5. februar 1968 i Alanya i Tyrkia) er en tyrkisk politiker og parlamentsmedlem for provinsen Antalya. Han ble først gang valgt inn ved valget i 2002 og var i denne perioden leder i Migrasjons, flyktning og befolkningskomiteen. Han var også med og stiftet Rettferdighets- og utviklingspartiet (AKP). Han var leder for Europarådets parlamentarikerforsamling fra 2010 til 2012.


== Referanser ==


== Eksterne lenker ==
Offisielt nettsted 
(en) Mevlüt Çavuşoğlu – kategori av bilder, video eller lyd på Commons 
Mevlüt Çavuşoğlu på Twitter 
Mevlüt Çavuşoğlu på Instagram 
(en) Mevlüt Çavuşoğlu hos Europarådets parlamentarikerforsamling
Hans Bergersen Wergeland

Hans Bergersen Wergeland (født 23. juli 1861 i Masfjorden, død 8. juli 1931) var en norsk gårdbruker og politiker.
Hans Bergersen Wergeland ble født på Løveide i Masfjorden og overtok farsgården i 1885. Han var medlem av Masfjorden herredstyre fra 1887 og ordfører fra 1901. Han var ordfører i Sparebankens forstanderskap i Masfjorden fra 1902 til 1907 og styreformann i Lindaas-Masfjorden dampskibsselskap fra 1902.Hans Bergersen Wergeland ble valgt inn på Stortinget under stortingsvalget 1906 for Samlingspartiet og gjenvalgt i 1909 for Høyre. Han representerte Nordhordland.


== Referanser ==


== Eksterne lenker ==
(no) Hans Bergersen Wergeland hos Norsk senter for forskningsdata
Onat Kutlar

Mehmet Arif Onat Kutlar (født 25. januar 1936, død 11. januar 1995) var en tyrkisk forfatter og poet. Han var med å starte det tyrkiske sinematek og Istanbul International Film Festival.
Han døde 11. januar 1995 i Istanbul av skadene fra et bombeangrep (utført av terrororganisasjonen PKK) 30. desember 1994 på Marmara Hotels kafeteria på Taksim.


== Bibliografi ==
Poesi
Peralı Bir Aşk Için Divan (Divan for a Pera Love), 1981
Unutulmuş Kent (Den glemte byen), 1986Essay og noveller
Yeter ki Kararmasin (Just Let It Not Get Dark), 1984
Sinema Bir Senliktir (The Cinema Is a Feast), 1985
Bahar Isyancidir (Spring is Rebellious), 1986
Gundemdeki Sanatci, 1995
Gundemdeki Konu, 1995Novellesamlinger
Ishak, 1959, oversatt til persisk,  Transl.: Çuka Çekad. Kalagh-e Sefid, Iran 2008, ISBN 978-964-95360-9-3Filmmanus
Yer Çekimli Aşklar (1995)
Hakkari'de Bir Mevsim (1983) basert på romanen 'O' av Ferit Edgu, regissert av Erden Kiral
Hazal (1979) regissert av Ali Özgentürk
Yusuf ile Kenan (1979) regissert av Ömer Kavur


== Filmografi ==
Produsent
Robert's Movie (1992)
Kuyucakli Yusuf
Menekse Koyu (1991) (executive producer), også kjent som Violbukten
Turkuaz (Dokumentar)
Simurg (Dokumentar)Skuespiller
Yilmaz Güney: Adana-Paris (1995)


== Ordner ==
L'Ordre des Arts et des Lettres, (1994)
Kulturordnen i Polen, (1975)


== Referanser ==


== Eksterne lenker ==
Ykykultur.com.tr: «Biography of Onat Kutlar» (tyrkisk)
Bilgicenneti.com: «Biography of Onat Kutlar» (tyrkisk)
(en) Onat Kutlar på Internet Movie Database 
(sv) Onat Kutlar i Svensk Filmdatabas 
(da) Onat Kutlar på Filmdatabasen 
(en) Onat Kutlar hos The Movie Database 
New York Times
Ntvmsnbc
Grand Street
Hans Biørn Wenneberg

Hans Biørn Wenneberg (født 17. september 1804 i Kragerø, død 28. mai 1878 samme sted) var en norsk kjøpmann, skipsreder og politiker.Wenneberg ble valgt inn på Stortinget under stortingsvalgene i 1847, 1850 og 1853 som representant for Kragerø.I 1855 og 1857 var han ordfører i Kragerø.


== Referanser ==


== Eksterne lenker ==
(no) Hans Biørn Wenneberg hos Norsk senter for forskningsdata
Rockefabrikken

Rockefabrikken i Tromsø er et tilbud til ungdommer i Tromsø  som har lyst å lære å spille et eller flere instrumenter. Rockefabrikken ble opprettet av Troms musikkråd (den gang Norsk musikkråd Troms) tidlig på 80-tallet i samarbeid med Tromsø kommune, avd. for helse og sosial og Utekontakten, og øvde også i Utekontaktens lokaler. Den gikk da under navnet Rockefabrikken Utekontakten. Senere ble Rockefabrikken i 1991 utvidet til Sommerlyst skole og Anikken Dulin fikk ansvar for koordinering av Sommerlyst-delen. I dag tilbys opplæringen også i disse bydelene i Tromsø;  Kroken, Hamna, Stakkevollan og Kvaløysletta.
Rockefabrikken drives ennå av Troms musikkråd i samarbeid med Tromsø kommune;  KOFOR (Kompetansesenter for rock i Nord-Norge), som er et kompetanseorgan for rytmisk musikk i Tromsø og Nord-Norge. De retter seg mot band, musikere, studiofolk, konsertarrangører og annen musikkbransje.


== Eksterne lenker ==
– Kompetansesenter for Rock i Nord-Norge
Samuel Georg Simeon Wennberg

Samuel Georg Simeon Wennberg (født 3. oktober 1836 i Trondheim, død 19. oktober 1908 på Tennes i Balsfjord) var en norsk handelsmann, lensmann og politiker for Venstre.Wennberg ble valgt inn på Stortinget under stortingsvalgene i 1876, 1879 og 1882 som representant for Tromsø Amt og i 1882 for Venstre.


== Referanser ==


== Eksterne lenker ==
(no) Samuel Georg Simeon Wennberg hos Norsk senter for forskningsdata
Harald Warholm

Harald Warholm (født 21. juli 1920 i Brønnøy, død 10. februar 1967) var en norsk fisker og politiker for Høyre.Warholm ble valgt inn på Stortinget første gang under stortingsvalget 1957 og gjenvalgt i 1961 og 1965. Han døde i midten av sin 3. periode og ble erstattet av Bodil Aakre.Harald Warholm var medlem av Brønnøysund kommunestyre i perioden 1959 til 1963 og deretter i etterfølgeren Brønnøy kommunestyre  fra 1963 til 1967. Han var også medlem av Nordland fylkesting i perioden 1963 til 1967.


== Referanser ==


== Eksterne lenker ==
(no) Harald Warholm hos Stortinget 
(no) Harald Warholm hos Norsk senter for forskningsdata
Armlengdeprinsippet

Armlengdeprinsippet (engelsk arm's length principle, ALP) er et prinsipp om hvilken pris som skal settes på varer og tjenester som handles internt i et multinasjonalt selskap. Prisen skal settes lik det den ville vært om selskapet handlet varen utenfor selskapet, altså markedsprisen. Hensikten er å hindre at interne priser blir manipulert for å flytte overskudd og dermed unngå skatt. OECD benytter dette prinsippet, men det har fått kritikk for å være arbeidskrevende å dokumentere og for å ikke kunne anvendes for en rekke varer og tjenester.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Georg Reinholdt Wankel

Georg Reinholdt Wankel (født 12. januar 1843 i Moss, død 1. februar 1907) var en norsk politiker for Høyre.


== Personlige liv ==
Wankel ble født i Moss som sønn av tyskfødte ingeniøren Ignatz Wankel (1806-1881) og hans kone Karen Bolette Sandberg (1815-1898). I juni 1869 giftet han seg med Charlotte Sophie Rosenkilde fra Stavanger. Hun døde allerede i mars 1870. I 1882 giftet hans seg med Sigrid Ring, datter av Jens Ring og barnebarn av Paul Winsnes. De hadde flere barn. Blant dem var den kjente malerinnen Charlotte Wankel.


== Politikeren ==
Georg Reinholdt Wankel ble valgt inn på Stortinget under Stortingsvalget 1888 som representant for Smaalenenes amt. Han satt kun en periode på tinget.


== Referanser ==


== Eksterne lenker ==
(no) Georg Reinholdt Wankel hos Norsk senter for forskningsdata
Automatisk informasjonsutveksling

Automatisk informasjonsutveksling (Automatic tax information exchange - AIE) er automatisk utveksling av skatterelatert informasjon mellom land. Når en person fra land A har inntektsbringende aktivitet i land B, vil land B utveksle data med land A som gjør at man kan automatisk registrere, fastsette og avstemme skattbar inntekt, skatteplikt og beregne skatt, samt innkreve og fordele denne mellom de to landene.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Dodd–Frank Wall Street Reform and Consumer Protection Act

Dodd–Frank Wall Street Reform and Consumer Protection Act er en amerikansk lov vedtatt av Kongressen 15. juli 2010 og sanksjonert av USAs president 21. juli 2010. Den innebærer at selskaper i utvinningsindustrien som er registrert på New York-børsen årlig må oppgi betalinger de har gjort til myndigheter. Informasjonen skal inkludere betalinger fra selve selskapet, dets datterselskaper eller enheter kontrollert av selskapet i forbindelse med kommersiell utvinning av olje-, gass- og mineralressurser. Det skal også inkludere betalingsform og totalsum for hvert prosjekt. Loven blir av og til feilaktig betegnet som land-for-land-rapportering.Loven har sitt navn etter kongressmedlemmene Chris Dodd og Barney Frank.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Spirit Lørenskog Volleyballklubb

Spirit Lørenskog Volleyballklubb (stiftet 15. september 1972) er en norsk volleyballklubb fra Lørenskog.
Klubben har herrelag i 1. divisjon og 2. divisjon.


== Eksterne lenker ==
Offisielt nettsted
Enhetlig skattelegging

Enhetlig skattelegging (Unitary taxation) innebærer å se på den totale inntekten i et multinasjonalt selskap, altså inntekten i alle land samlet. Deretter benytter man en formel (formulary apportionment) for å fordele den skatten som skal tilfalle hvert enkelt av landene. Formelen inneholder elementer som salg, kostnader knyttet til ansatte / arbeidskostnader og eiendeler. Hvert enkelt land kan selv bestemme hvilket skattenivå de ønsker. I EU benyttes begrepet Common Consolidated Company Tax Base (CCCTB) om denne metoden. Metoden anvendes i føderale stater, slik som USA..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
EUs sparedirektiv

EUs sparedirektiv (EU Savings Tax Directive) er et EU-direktiv som involverer automatisk informasjonsutveksling mellom stater av informasjon om renteinntekter og navn på kontoinnehaver. Hensikten er å hindre at personer gjemmer unna penger i et annet land enn der de bor for å unngå å betale skatt på renteinntektene..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Export processing zone

Export processing zone (Free trade zone - EPZ/FTZ) er et avgrenset område i et land der landets gjeldende skatteregler og reguleringer er opphevet. Dette gjør at disse områdene i praksis er skatteparadis innad i landet. Gjøres for å tiltrekke seg utenlandske investeringer..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Hans Gottfried Wang

Hans Gottfried Wang (født 12. mars 1796 i Kristiania, død 12. februar 1883 i Tønsberg) var underfogd i Tønsberg og politiker. Han utga avisen Tønsbergs Tidende og tok i 1849 initiativet til stiftelsen av Tønsberg Håndverks- og Industriforening.
Wang ble vangt inn på Stortinget ved Stortingsvalget i 1850 som representant for Tønsberg. Han satt kun én periode på tinget.


== Referanser ==


== Eksterne lenker ==
(no) Hans Gottfried Wang hos Norsk senter for forskningsdata
Financial Action Task Force

Financial Action Task Force (FATF) er en mellomstatlig organisasjon stiftet i 1989 etter initiativ fra G7. Hensikten er å bekjempe hvitvasking og terrorfinansiering. Sekretariatet sitter i OECDs hovedkontor i Paris. OECD og FATF er to separate organisasjoner selv om det er stort overlapp mellom medlemslandene i begge organisasjonene.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Hemmeligholdsindeksen

Hemmeligholdsindeksen (Financial Secrecy Index - FSI) er en indeks som identifiserer og rangerer skatteparadiser. Indeksen rangerer landene på grunnlag av størrelsen på finansindustrien i landet og graden av hemmelighold. Indeksen synliggjør grad av hemmelighold i hvert land i en egen «opacity score». Hvert land har egne «jurisdiction reports» som inkluderer anbefalinger om hvordan landene kan forbedre hemmeligholdet. Indeksen er utviklet av Tax Justice Network..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
International Accounting Standard Board

International Accounting Standard Board (IASB) er utviklingsorganet i IFRS som utvikler standarder innenfor finansiell rapportering.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Kapitalflukt

Kapitalflukt eller ulovlig kapitalflukt (capital outflow) er penger fra korrupsjon og kriminalitet, samt utbytte av lovlig virksomhet som ikke oppgis til beskatning. Ulovlig kapitalflukt og skatteunndragelse utgjør en stor trussel for innteksgrunnlaget i alle land, men er spesielt et stort problem for utviklingsland.


== Konsekvenser ==
Kapitalflukt bidrar til å hindre beskatning, og fører dermed til at stater får inn mindre penger i skatteinntekter. Dette vil i sin tur påvirke alt staten finansierer, som for eksempel sykehus, skoler og lignende. Disse konsekvensene er spesielt tydelige i utviklingsland, hvor det anslås at minst 1260 milliarder dollar forsvinner hvert år i kapitalflukt. Til sammenligning er den årlige bistanden på ca 120 milliarder dollar.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Kildeskatt

Kildeskatt (Withholding tax) er å holde tilbake skatt. Uttrykket brukes når myndighetene krever at skatt blir betalt av et beløp før det blir utbetalt eller brukt. I Norge gjøres dette for eksempel ofte i forbindelse med lønnsutbetalinger. 
I internasjonal sammenheng betyr det at myndighetene i en stat holder tilbake skatt som er opptjent av personer som ikke bor i denne staten. Skatten betales så videre til den staten der personen har bosted, eller den fordeles mellom begge statene. Vil typisk kunne omfatte renteinntekter, utbytte, lisensinntekter og royalties..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Over-the-counter

Over-the-counter (OTC) er handel med aksjer og andre finansinstrumenter som derivater gjennom et nettverk av forhandlere og ikke gjennom en av de offisielle børsene. Dette gjør at denne typen handel er vanskelig å regulere samt å vite hvem som står bak handelen..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Ringfencing

Ringfencing, eller ring-fencing, er når et land har forskjellige skatteregler og reguleringer ovenfor selskaper som er eid av utlendinger, i motsetning til selskaper som er eid av landets egne innbyggere. Dette gjøres typisk av skatteparadis..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
My babysitter’s a vampire (TV-serie)

My Babysitter's a Vampire (fransk: Ma gardienne est un vampire; norsk: Min barnevakt er vampyr) er en kanadisk skrekk- og komiserie for barn og tenåringer som gikk på Télétoon fra 2011 til 2012. Serien var basert på fjernsynsfilmen av samme navn. I Canada hadde serien premiere på fransk på fjernsynskanalen Télétoon den 28. februar 2011, på engelsk på Teletoon den 14. mars 2011, og på Disney Channel i USA den 27. juni 2011.TV-serien følger Ethan Morgan (spilt av Matthew Knight), som oppdager, akkurat som i fjernsynsfilmen, at barnevakten Sarah (Vanessa Morgan) er en vampyr. I filmen lærer han å ha visjoner og hans beste venn Benny Weir (Atticus Mitchell) er en trollmann. Serien følger de tre mens de får overnaturlige evner og deres eventyr, og tidvis får hjelp fra andre vampyrer, Rory (Cameron Kennedy) og Erica (Kate Todd), samtidig som de må forholde seg til dagliglivets problemer på skolen.


== Referanser ==


== Eksterne lenker ==
(en) My babysitter's a vampire på Internet Movie Database
Einar Wang

Einar Wang (født 5. november 1855 på Søndre Bagstevold i Våle, død 2. mars 1939) var en norsk kjøpmann og politiker for Høyre.


== Karriere ==
Wang startet sin karriere i en handelsforretning i Tønsberg fra 1871 til 1878. I 1878 fikk han handelsborgerbrev i Holmestrand og etablerte sin egen forretning.


== Kommunalpolitikeren ==
Wang var medlem av Holmestrand bystyre fra 1896 til 1898 og fra 1904 til 1916. Han satt i formannskapet fra 1904 til 1910 og var ordfører fra 1910 til 1916. Han hadde også en rekke verv.


== Stortingsrepresentanten ==
Wang ble valgt inn på Stortinget under Stortingsvalget 1918 som representant for Brevik og Holmestrand. Han satt på tingen i kun en periode.


== Referanser ==


== Eksterne lenker ==
(no) Einar Wang hos Norsk senter for forskningsdata 
(no) Haffner, Vilhelm (1949). «Wang, Einar». Stortinget og statsrådet : 1915-1945. B. 1 : Biografier : med tillegg til Tallak Lindstøl: Stortinget og Statsraadet 1814-1914. Oslo: Aschehoug. s. 761–762.
Sekretesse

Sekretesse er hemmelighold for å verne en person eller en organisasjon. Ordet blir ofte brukt om bankvirksomhet, og en snakker derfor like gjerne om banksekretesse.Sekretesse er et særtrekk ved lovgivningen i skatteparadiser, som kan innebære sterke restriksjoner av innsyn, tilslørende selskaps- og stiftelsesstrukturer og manglende offentlige registre. Strukturene frister til kriminalitet både i form av skatteunndragelse og hvitvasking av midler.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Skattemoral

Skattemoral (Tax compliance) er å betale sin skatt uten å drive med skatteunngåelse eller skatteunndragelse. En person som oppfører seg i henhold til lovens hensikt utviser skattemoral..


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Skatteplanlegging

Skatteplanlegging (engelsk tax planning) viser til lovlige tilpasninger for å redusere skattebelastning. Begrepet brukes for aktiviteter som både følger lovens bokstav, men som heller ikke går lengre enn hva som er lovens hensikt, i motsetning til skatteomgåelse. Skatteplanlegging viser ikke til de tilfeller hvor en bruker proforma-arrangementer eller feilaktige opplysninger for å unndra skatt, såkalt skatteunndragelse.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Skatteunndragelse

Skatteunndragelse, også kalt skattesvik, er å oppgi uriktige eller mangelfulle opplysninger til myndighetene som er av betydning for fastsettelse av skatter eller avgifter. Skatteunndragelse er straffbart i de fleste land i verden.


== Se også ==
Skatteomgåelse


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold (PDF). Changemaker og Tax Justice Network - Norge. 2012.
Skatteomgåelse

Skatteomgåelse (engelsk tax avoidance) er å gjennomføre disposisjoner som har til hovedformål å spare skatt og hvor gjeldende skattelovgivning brukes på en måte som strider mot reglenes formål. Etter norsk skatterett vil skattemyndigheter og domstoler kunne skjære igjennom slike disposisjoner (ulovfestet gjennomskjæring). Spesielt multinasjonale selskaper kan organisere seg slik at de utnytter ulike lands skattesystemer og skatteavtalerett for få lavere skattebelastning.Skatteomgåelse må skilles fra skatteplanlegging på den ene side, som vanligvis benyttes om tilpasninger som er lovlige og som ikke klassifiseres som omgåelse, og skatteunndragelse på den annen side, som er bruk av proforma-arrangementer eller feilaktige opplysninger.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold (PDF). Changemaker og Tax Justice Network - Norge. 2012.
Skatteutvekslingsavtale

Skatteutvekslingsavtale (Tax Information Exchange Agreement - TIEA) er avtaler mellom to land (bilaterale avtaler) som etablerer regler for utveksling av informasjon relatert til skattesaker. Modellen for avtalen er laget av OECD.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Tax holidays

Tax holidays er en tidsperiode der et selskap som investerer i et land ikke trenger å betale, eller betaler redusert, skatt etter avtale med myndighetene i det aktuelle landet.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.
Tynn kapitalisering

Tynn kapitalisering (thin capitalisation) er å finansiere et selskap med en høy andel lån, istedenfor med aksjer. Benyttes av transnasjonale selskap for å redusere overskudd i et datterselskap ettersom renter på lån oftest kan trekkes fra på skatten. Aksjeutbytte beregnes derimot oftest ut fra inntekten etter skatt. Rentene blir som regel utbetalt til et annet datterselskap som er plassert i et skatteparadis, der skatt ikke må betales.


== Referanser ==


== Litteratur ==
Skjult - Et hefte om skatteparadis, kapitalflukt og hemmelighold. Tax Justice Network. 2012.